இமய மால் வரையை உற்றான்; அங்கு உள இமைப்பிலோரும், கமையுடை முனிவர், மற்றும் அறன் நெறி கலந்தோர், எல்லாம், 'அமைக, நின் கருமம்!' என்று வாழ்த்தினர்; அதனுக்கு அப்பால், உமையொருபாகன் வைகும் கயிலை கண்டு, உவகை உற்றான்.	43 வட குண திசையில் தோன்றும், மழுவலான் ஆண்டு வைகும் தட வரை அதனை நோக்கி, தாமரைக் கைகள் கூப்பி, படர்குவான் தன்னை, அன்பால் பரமனும் விசும்பில் பார்த்தான்; தடமுலை உமைக்குக் காட்டி, 'வாயுவின் தனயன்' என்றான்.	44